Daar is steeds geen taal of tyding van die vermiste prinses nie. Sy is na bewering die laaste keer op 4 Maart vanjaar gesien toe gewapende mans ’n seiljag naby Goa, Indië, waarop sy was, bestorm het.
Boonop moes sy hope dokumente, in ’n taal wat sy nie verstaan of kan lees nie, onderteken. Op 22 Maart is sy na Finland teruggestuur.
Latifa het glo haar regsverteenwoordiger, wat in Amerika is, versoek om ’n video openbaar te maak indien sy sou sterf of verdwyn. Tiina het bevestig dat dit inderdaad Latifa is wat in die video verskyn.
In dié video, wat op 11 Maart op YouTube verskyn het, maak Latifa verskillende verwysings om te bevestig sy is wie sy is. Sy verwys na haar familie, haar ma en haar pa wat "mense sal doodmaak om sy eie reputasie te beskerm", en herhaal weer dat die video waarskynlik haar lewe kan red.
Toe Latifa 16 was, het sy en haar ouer suster Shamsa probeer ontsnap. Hulle wou glo vlug van ’n lewe waar hulle geen keuses oor hul eie toekoms kon maak nie.
In die 24 Januarie 2018-uitgawe van Emirates Woman, verskyn daar foto’s van Latifa waar sy besig is met valskermspronge. In die artikel word sy beskryf as "die waaghalsige koninklike wat ons inspireer om meer avontuurlik te wees."
Juan Mayer, ’n fotograaf wat Latifa verskeie kere in aksie afgeneem het, het haar beskryf as een van sy gunstelingonderwerpe om in die lug af te neem, vanweë haar toewyding en energie vir die sport.
Hy is ’n bekende perdeteler wat na bewering goeie kontak met koningin Elizabeth II het vanweë hul liefde vir perde.
Hy was die stukrag agter die bekende Palm Islands, die Burj Al-Arab-hotel en die Burj Khalifa-wolkekrabber wat hoog bo die stad uittroon.